Nuria Vilán Prado

Nuria Vilán Prado, coñecida como Nuria Vil, nada en Santo André de Comesaña (Vigo) en 1993, é unha poeta galega. Creadora e performer interdisciplinar, cun traballo que transita entre a palabra, o corpo e o espazo sonoro. As súas propostas exploran as emocións colectivas e a memoria compartida desde unha linguaxe poética e visual.

 Traxectoria 
Resitadora. Máis coñecida como Nuria Vil nos circuítos escénicos. O seu traballo artístico, eminentemente oral, céntrase en levar a poesía máis aló da escrita, busca hibridar a palabra con formas de arte experimental e performática a través dun discurso marcado pola vindicación social. Activista política e transfeminista.

Formouse no Grao en Estudos de Galego e Español na Universidade de Vigo e despois no Máster en Estudos da Literatura e da Cultura na Universidade de Compostela. Traballa como correctora editorial, no eido da revisión ortotipográfica e de estilo. Imparte obradoiros de creación literaria e tamén desenvolve labores de comunicación.  Cocreou o proxecto de poesía escénica Dúas Gamberras e un Micro canda Vanessa Glemsel en 2016.

En 2021, a Asociación de Familias de Persoas con Parálise Cerebral de Vigo, APAMP, dedícalle un mural en barro na Rúa Miguel Hernández de Vigo cos versos da autora: «Deséxovos fillas poetas». Outras poetas homenaxeadas neste proxecto foron Miriam Ferradáns, Pilar Álvarez e Laura Sam. En 2025 completaron a instalación cunhas placas de cerámica cos retratos das autoras.

En 2025, tamén, presentou o reality Nail Clue na Plataforma de A Galega.

Forma parte da Plataforma de Crítica Literaria Feminista A Sega.

 Obras 

 Simún, 2021.Fermoso, intenso, fascinante: así é ‘Simún’, a obra de Nuria Vilán que chega nun libro excepcional‘Imaxinábaa’, o primeiro vídeo de Nuria Vilán Prado sobre o seu libro ‘Simún’

 Delincuente. Curtametraxe.

 Obras colectivas 

 Insubmisión ambigua (Xerais, 2025)
 Poetízate: poesía e rebelión (Ed. Xerais, 2024)
 Pictura Fulgens (Ed. Continta me tienes, 2023)
 Alguén nos lembrará. Antoloxía de relatos LGBTIQA+ (Xerais, 2023).
 Antoloxía biosbarda para parche (Ruin Alter Edicións, 2023)
 Así fala Penélope [unha antoloxía de xénero] (Ed. Chan da Pólvora, 2022)
 Poesía Galega Novísima (Ed. Urutau, 2020), Trobeir*s do século XXI
 Trobeir*s do século XXI (Ed. Chan da Pólvora, 2019)
 Dentes para a mazá (Ed. Chan da Pólvora, 2018)
 Pluma, tinta y papel II (Ed. Diversidad literaria, 2013)

 Performance 

 Declaro deserto. Estrea absoluta no Festival Performa 2024. Saxofón e palabra falada.
 Abride sinal. Instalación na Fundación Granell. Palabra falada, collage, Super-8. 2024.
 Espazo a vulnerar. Estrea absoluta no Festival Escenas do Cambio 2023. Creación de visuais en directo de Iria Silvosa e música de MorlitaM.

 Espectáculos 

 Indóciles.(2024)  Espectáculo homenaxe a Luísa Villalta con Mónica de Nut e Vero Rilo.
 Por Xela! A Banda da Loba, Helena Salgueiro, Estíbaliz Espinosa, Vanessa Glemsel.
 Dúas Gamberras e un Micro. Espectáculo de poesía escénica con Vanessa Glemsel (2016 - 2019)
 Sésega. Música experimental, palabra falada. Con Charles Rapante. 
 Grupo F con Marcia Vázquez, Eva Comesaña, Vanessa Glemsel.

 Premios 

 Traxectoria 

 2022: Receptora Bolsa Ensaia 2022

 Audiovisual 
 2025: Premio Xurado Senior Mellor Curtametraxe Zinegoak por Delincuente.
 2025: Mención Especial Mellor Curtametraxe en Muestra Internacional de Cine y Diversidad Cinhomo Valladolid por Delincuente.
 2024: Premio Xurado Novo Mellor Curtametraxe Festival Intersección por Delincuente.
 2024: Premio Mulleres no Audiovisual Festival Intersección por Delincuente.

 Narrativa 

 2025: Gañadora XVIII Premio Narración Curta de Marín polo relato «Unha vida tranquila» 2025.

 Poesía 

 2022: Finalista Premio Mellor Poemario Gala do Libro Galego por Simún.
 2022: Finalista Premio Nacional Poesía Joven Miguel Hernández por Simún.

 Notas 

 Véxase tamén 
 Ligazóns externas 
 Nuria Vil: «Temos que mobilizar a poesía» 
 A Galega. Delincuente: cinepoema de Nuria Vil sobre o Vigo dos 80 
 Nuria Vilán Prado: a poesía como ferramenta de transformación social 
 Nós Diario. Vigo, a cidade "Delincuente" de Nuria Vil 
 Faro de Vigo: «Quería poñer diante da cámara os corpos que non están» 
 Os poemas de Luísa Villalta mudan en Indóciles 
 Entrevista a Nuria Vil, poeta radical e disidente 
 A miña poesía fala da violencia, da maxia do cotiá, da vinganza, de reconstruír o desexo 

Categoría:Escritores de Galicia en lingua galega
Categoría:Poetas de Galicia
Categoría:Nados en Vigo
Categoría:Nados en 1993
Categoría:Alumnos da Universidade de Vigo
Categoría:Alumnos da Universidade de Santiago de Compostela